钦定古今图书集成/明伦汇编/氏族典/第069卷 > 朱橚
## 钦定古今图书集成/明伦汇编/氏族典/第069卷 > 朱橚

按《名山藏分藩记》：“周定王橚，高皇后生。初封吴国钱
塘，高帝以吴为赋薮，改封周国开封府于宋故宫。王
之国，高后遣慈母从，赐所御袍若杖。一曰：‘王有过，披
袍植杖坐责之，如我在也。王好学，能词赋，工书，从上
所赐元妪得闻元宫中事，制《元宫词》百章，时人以比
之《三辅黄图》书’。”又以国土夷旷，庶草蕃芜，辨察其可
佐饥馑者，种植四百馀种，绘而疏之，名《救荒本草》。请
得周是修为其府奉祠。是修病，数问之，及愈，为是修
加一餐。久之，来居凤阳。高帝谓王擅离国，谪云南，寻
复之。建文初，齐泰、黄子澄献翦燕之谋，以王燕母弟
易取。取周即翦燕，王亦自为备。相王翰谏，王不纳，翰
断指，佯狂去。会有告王反者，建文帝阴使曹国公备
兵于边，假道围王宫，执王窜蒙化，别安置其诸子。已，
复召还，锢之。《靖难》师入金川，王与齐王榑见，拜且哭。
成祖并王按辔，登楼相劳也。永乐元年复王封如故。
久之，复有告王反者，使都御史王彰驰按献，还三护
卫。上悦王，辟东书堂以教世子，辟长史刘淳为之师。
王端礼门之，槐枯数干淳。陈咎于王，王自修省。干复
荣。王名其槐为“摅忠之槐。”王五十六年薨。